Caravan of Courage: An Ewok Adventure

***Caravan of Courage: An Ewok Adventure***, oarspronklik koartwei ***The Ewok Adventure*** neamd, is in Amerikaanske tillefyzjefilm út 1984 ûnder rezjy fan John Korty. It is in science fiction-fantasy-aventoerefilm foar bern mei yn 'e haadrollen Eric Walker, Warwick Davis en Aubree Miller. De titel betsjut "Karafaan fan Moed: In Ewok-aventoer". De film wie de earste fan 'e beide *[[Star Wars#Ewoks-films|*Ewoks*-films]]* dy't mids 1980-er jierren makke waarden as spin-offs fan *[[Star Wars: Episode&nbsp;VI&nbsp;– Return of the Jedi]]* (1983), it ôfslutende diel fan 'e oarspronklike ''Star Wars''-filmtrilogy. *Caravan of Courage* heart sadwaande ta de ''Star Wars''-franchise. Yn 'e ynterne gronology fan 'e mediafranchise wurde de foarfallen yn 'e film pleatst foarôfgenade oan dy yn *Return of the Jedi*.

It ferhaal giet oer de minsklike húshâlding Towani, dy't skipbrek lijt op 'e Boskmoanne Endor. Wylst se harren romteskip besykje te reparearjen, rekket it gesin útinoar as in reuseftich wêzen dat de Gorax neamd wurdt, de âldelju ûntfiert. In groepke Ewoks, de lânseigen bewenners fan Endor, ûntfermet him oer de lykme-allinne efterbleaune minskebern. As se foar it ferstân krije wat de âldelju fan Mace en Cindel oerkommen is, sette se ôf op in kweeste om harren te rêden. *Caravan of Courage* waard foar it earst op 'e Amerikaanske tillefyzje útstjoerd mei Thanksgiving 1984. Om utens waard de film yn 'e bioskoop útbrocht. *Caravan of Courage* wie ien fan fjouwer films dy't yn 1985 de Emmy Award foar bêste special effects takend krigen, mar hjoeddeistige resinsjes binne oer it algemien negatyf. In jier letter waard in ferfolchfilm op 'e tillefyzje brocht, **'.

==Plot==
Op [[Endor (Star Wars)|Endor]], in [[moanne (byplaneet)|moanne]] fan 'e [[gasreus]] [[Tana (Star Wars)|Tana]], is it [[romteskip]] fan 'e [[minsklik]]e [[húshâlding]] Towani [[delstoarten]]. Wylst de [[âldelju]] Catarine en Jeremitt besykje it skip te reparearjen, dwale de fjirtjinjierrige [[soan]] Mace en de fiifjierrige [[dochter]] Cindel op in [[nacht]] ôf. Wannear't Catarine en Jeremitt derop útgeane om 'e [[bern (persoan)|bern]] te sykjen, komt in [[Gorax]] harren oer it mad. Dat is in semy-[[yntelligint]], reuseftich wêzen dat lânseigen is op Endor. It nimt Catarine en Jeremitt [[finzen]] en [[ûntfiering|ûntfiert]] harren. 

Nei de foar harren mysterieuze ferdwining fan har âlden bliuwe de beide bern lykme-allinne efter. Se wurde fûn troch Deej en syn soannen Weechee en Widdle, dy't [[Ewoks]] binne: leden fan in yntelligint ras fan [[bûtenierdske wêzens]] op Endor, mei in [[jager-sammelder]]-[[kultuer]] dy't de [[Stientiid]] net fier ûntstige is. De Ewoks nimme Mace en Cindel mei werom nei harren wente, Cindel frijwillich en de [[eigenwizens|eigenwize]] Mace minder frijwillich. De lytse Cindel is earst [[sykte|siik]], mar nei't se ûnder fersoarging troch de Ewoks opbetteret, slút se al rillegau [[freonskip]] mei [[Wicket (Star Wars)|Wicket]], de jongste fan 'e trije soannen fan Deej en Shodu. Mace sjocht de Ewoks earst as net folle mear as [[bisten]] en is wisberet om Cindel mei werom te nimmen nei it wrak fan it romteskip om dêr de weromkear fan harren âlden ôf te wachtsjen.

Op in nacht, as alle Ewoks djip yn 'e [[sliep]] binne, makket Mace Cindel wekker. Hy negearret har tsjinakseljen en set mei har it [[wâld]] yn om werom nei it romteskip. De beide bern lûke de oandacht fan in reuseftige everwolf en wurde troch dat ferskuorrende [[rôfdier]] efterfolge oant se beskûl fine yn in [[holle beam]]. Dêr kin de everwolf net by harren, dat dêr bringe se de rest fan 'e nacht troch. Se wurde de oare [[moarn (deidiel)|moarns]] wekker troch it leven fan in gefjocht by de holle beam. It docht bliken dat Deej, Weechee, Widdle en Wicket harren spoar folge binne doe't se wekker waarden en murken dat de bern poater wiene. No nimme de lytse Ewoks it ûnferskrokken op tsjin 'e oergrutte everwolf. As Wicket it [[meunster (wêzen)|meunster]] úteinlik mei in [[gifpylkje]] út in [[blaaspiip]] wit te [[dea]]dzjen, ûntdekt Mace dat de everwolf in [[halsbân]] draacht, en dat dêroan de [[libbensmonitor]] (in [[technology]]ske polsbân) fan syn heit Jeremitt fêstmakke is.

Deej-en-dy nimme Mace en Cindel mei nei it doarp fan 'e Ewoks, dat heech yn 'e [[beam]]men fan it wâld boud is, om op besite te gean by de Ewokske [[medisynman]] Logray. Dyselde fiert in [[ritueel]] út wêrby't er bylden opropt fan Jeremitt en Catarine, dy't as in soarte fan [[húsdier]]en finzen holden wurde troch de Gorax. Hoewol't se har befine yn in fier lân, dêr't noch nea in Ewok [[libben]] út weromkeard is, beslute Deej en syn soannen om mei de minskebern op in [[kweeste]] te gean dy't liede moat ta de befrijing fan harren âldelju. Nei't Logray de [[seine (religy)|seine]] fan 'e [[goaden]] oer harren ôfsmeekt hat, sette Deej, Wicket, Weechee en Widdle mei Mace en Cindel en in stikmannich [[lêstdier]]en ôf. 

Underweis jouwe twa oare Ewoks, de stoere [[houtsjer]] Chukha-Trok en de wize [[preesteresse]] Kaink, har by de [[karafaan]]. Op in nacht wurdt harren kamp besocht troch [[Wisties]]: lytse semy-yntelliginte [[humanoïde]] wêzentsjes ter grutte fan in [[finger]] dy't yn it [[tsjuster]] in fel [[ljocht]] ôfsmite. Ien dêrfan fljocht earne by op en bliuwt ferdôve efter as har soartgenoaten harren wer ôfjouwe. Mace pakt har op en fersoarget har. Hy draacht har neitiid mei yn syn [[bûse|boarstbûse]] en neamt har Izrina. Nei gâns aventoeren en in lange, lange [[reis]] troch [[wâld]], [[woastyn]] en [[wyldernis]] komme de Ewoks en de bern einlings en te'n lêsten oan by de wente fan 'e Gorax, dy't úthoud is yn in [[berchtme|berch]].

Mei help fan 'e [[tsjoenderij]] fan foarwerpen dy't Logray harren meijûn hat, witte de Ewoks en de bern de yngong te finen. Dêre bliuwt Cindel efter ûnder beskerming fan Wicket en Widdle. Deej, Weechee, Chukha-Trok, Kaink en Mace sette fierder de útholle berch yn, wêrby't se tanksij de tsjoenderij fan Kaink in oanfal fan reuseftige [[spin]]eftige wêzens ôfslaan kinne, dy't harren oer it mad komme by it oerstekken fan in djippe [[kleau]]. Uteinlik witte se, heech yn 'e berch, de wenromten fan 'e Gorax te berikken. Wylst Weechee it reuseftige wêzen ôfliedt en fuortlokket, befrije de oaren Catarine en Jeremitt út in heech boppe de flier hingjende [[koai (ynslútplak)|koai]]. Wylst de oaren útnaaie, dekt Chukha-Trok de ôftocht troch mei syn [[bile]] op 'e [[fuotten]] fan 'e Gorax yn te huffen. Tagelyk gûnzet Izrina it meunster om 'e [[holle]] hinne om him ôf te lieden. Yn [[razernij]] en [[pine]] slacht it reuseftige wêzen tsjin 'e wanden oan en feroarsaket sa in lytse ynstoarting wêrby't Chukha-Trok deadlik rekke wurdt troch fallend pún. Mace is by him as er [[ferstjerren|stjert]] en kriget fan him syn bile.

Nei't Mace him wer by de oaren jûn hat, wachtsje se de Gorax op by de [[trep]]pen dy't nei de kleau ta liede, dêr't Jeremitt en Deej in [[tou]] dwers oer it rinpaad spanne. De Gorax stroffelet dêr oer en knoffelet yn 'e kleau. De Ewoks en minsken wane him dea, mar as Cindel mei Wicket en Widdle oan 'e oare kant fan 'e kleau ferskynt om 'e oaren te helpen by it oerstekken, klimt de Gorax der oan har kant wer út. Sy en de beide jongste Ewoks wurde rêden troch Mace, dy't de bile fan Chukha-Trok smyt en dêrmei de Gorax tusken de [[skouderblêd]]en rekket, dat er [[swierferwûne]] weromfalt yn 'e kleau, en diskear alhiel nei de boaiem. Mace en de oaren wurde oer de kleau hinne holpen en neitiid keare de Towani's mei de Ewoks werom nei harren doarp. Dêr ienris oankommen, lit Mace Izrina yn it wâld frij. De Towani's beslute om by de gastfrije Ewoks te [[útfanhûzjen]] oant se harren romteskip reparearre hawwe.

==Rolferdieling==

;haadrollen

<br>
;byrollen


==Produksje en distribúsje==
===Produksje===
Nei it ûnbidige súkses fan ''[[Star Wars: Episode&nbsp;VI&nbsp;– Return of the Jedi]]'' ([[1983]]), it ôfslutende diel fan 'e oarspronklike [[Star Wars-trilogy|''Star Wars''-trilogy]], waard besletten om 'e [[fan (persoan)|fans]] fierder te betsjinjen troch in [[bernefilm|op bern rjochte]] [[tillefyzjespecial]] te meitsjen oer ien fan 'e [[populêr]]ste eleminten út 'e ''Return of the Jedi'', de knuffelige, [[teddybear]]eftige [[Ewoks]], in ras fan heallange [[bûtenierdske wêzens]] fan 'e [[Boskmoanne Endor]]. 

''[[Star Wars]]''-betinker [[George Lucas]] hie yn [[1978]] tastien dat ta gelegenheid fan [[Thanksgiving (Feriene Steaten)|Thanksgiving]] en de oankommende [[kryst]]dagen in [[tillefyzjespecial]] yn it ramt fan 'e [[mediafranchise|franchise]] makke waard, de ''[[Star Wars Holiday Special]]''. Mei't hysels en syn [[filmstudio]] [[Lucasfilm]] doe drok wiene mei de [[promoasje (marketing)|promoasje]] fan ''[[Star Wars: Episode&nbsp;IV&nbsp;– A&nbsp;New Hope]]'' ([[1977]]) en de risselwaasje foar ''[[Star Wars: Episode&nbsp;V&nbsp;– The Empire Strikes Back]]'' ([[1980]]), hied er dat grutdiels oerlitten oan [[tillefyzjenetwurk]] [[CBS (tillefyzjestjoerder)|CBS]], [[tillefyzjestudio]] [[20th Century Fox Television]] en de belutsen [[tillefyzjeprodusint]]en. Dyselden hiene der sa'n potsje fan makke dat Lucasfilm en Lucas sels danich yn ferlegenheid brocht wiene troch it rûnom as striemin beoardiele resultaat. Lucas wie wisberet dat him dat gjin twadde kear oerkomme soe, dat hy soarge dat er diskear grutter kontrôle oer it tillefyzjeprojekt behold.  

De tillefyzjespecial waard yn 't earstoan ''The Ewok Adventure'' ("It Ewok-aventoer") neamd en krige pas letter de namme ''Caravan of Courage: An Ewok Adventure'' ("Karafaan fan Moed: In Ewok-aventoer"). As [[filmprodusint|produsinten]] wiene [[Thomas G. Smith]] en [[Patricia Rose Duignan]] by it projekt belutsen foar de [[tillefyzjestudio's|studio's]] [[Lucasfilm]], [[Korty Films]] en [[20th Century Fox Television]]. George Lucas sels hie as [[útfierend produsint]] it tafersjoch oer de hiele produksje. De special waard fisualisearre was in krusing fan ''[[Hâns en Grytsje]]'' mei ''[[Tarzan of the Apes (roman)|Tarzan of the Apes]]''. Oarspronklik soe it [[tillefyzjeprogramma|programma]] mar in spyldoer fan in healoere hawwe. 

Doe't er mei it projekt út te suteljen gie by de grutte Amerikaanske [[tillefyzjenetwurk]]en lâns, ûntdiek Smith dat nimmen siet te wachtsjen op in special fan in healoere, mar [[American Broadcasting Company|ABC]] hie wol belangstelling foar in [[tillefyzjefilm]] fan twa oeren (ynkl. [[reklameblok]]ken) as in 'film fan 'e wike'. Dêrop waard de special oprutsen om oan dat ferlet te foldwaan. Lucas keas [[John Korty]], dy't yn [[1983]] foar Lucasfilm de film ''[[Twice Upon a Time (film út 1983)|Twice Upon a Time]]'' regissearre hie, út as [[regisseur]]. Dyselde wurke nei in [[senario]] dat skreaun wie troch it [[bernefamke]] fan Lucas syn bern, [[Bob Carrau]], op basis fan ideeën fan Lucas sels. Korty wie ek ferantwurdlik foar de [[kamerarezjy]], wylst de [[filmmuzyk]] fersoarge waard troch [[Peter Bernstein (komponist)|Peter Bernstein]].

===Opnamen===
De [[opnamen (film)|opnamen]] foar ''Caravan of Courage'' fûnen plak yn 'e [[wyldernis]] fan [[Marin County (Kalifornje)|Marin County]], yn [[Noardlik Kalifornje]], relatyf deunby [[San Francisco]], dêr't Lucasfilm fêstige wie. De [[sêne]]s yn it [[wâld]] op [[Endor (Star Wars)|Endor]] waarden dêr filme yn it [[Nasjonaal Park Redwood]]. De makkers fan 'e film keazen foar in styl dy't gâns ôfwykt fan oare films út 'e [[Star Wars|''Star Wars''-franchise]], mei as opmerklikste feroaring de tafoeging fan in [[auktorieel perspektyf|alwittende ferteller]] yn in [[voice-over]] dy't [[stimakteur|ynsprutsen]] waard troch [[akteur]] [[Burl Ives]].

''Caravan of Courage'' en it [[ferfolch]] dêrop, **', wiene de lêste films fan Lucasfilm dy't makke waarden mei it gebrûk fan stop-motiontechniken. Industrial Light & Magic, de special effects-difyzje fan Lucasfilm, gie nammentlik yn 'e earste helte fan 'e 1980-er jierren oer op go-motion, in mear avansearre foarm fan animaasje mei motorisearre marionetten. Dat wie lykwols te djoer foar in tillefyzjefilm, dat foar de beide *[[Star Wars#Ewoks-films|*Ewoks*-films]]* waard weromgrypt op 'e âldere techniken. It beheinde budget wie ek ôf te sjen oan 'e bisten dy't yn *Caravan of Courage* omrinne en -fleane, dat hiele gewoane Ierdske bisten binne (lykas hynders, lama's, nuete kninen, hinnen, in fret en in ûle), dy't yn it "Stjerrestelsel fier, fier fuort" fan 'e djoerdere bioskoopfilms fan 'e *[[Skywalker Saga]]* nea sa yn byld brocht wiene.

### Distribúsje
De distribúsje fan wat doe noch *The Ewok Adventure* hiet, waard fersoarge troch 20th Television, de tillefyzjedistribúsjedifyzje fan filmstudio 20th Century Fox. De film waard op 25&nbsp;novimber 1984 foar it earst op 'e Amerikaanske tillefyzje útstjoerd troch it tillefyzjenetwurk ABC, ta gelegenheid fan it Thanksgivingwykein. Om utens waard de film yn guon lannen en territoaria yn 'e bioskoop útbrocht, wêrfoar't de titel feroare waard yn *Caravan of Courage: An Ewok Adventure*. Neitiid hat de film altyd sa bekend stien. 

Seleksjes fan 'e soundtrack fan *Caravan of Courage* waarden yn 1986 op LP útbrocht troch platemaatskippij Varèse Sarabande. Yn 1990 waard de film fia Metro-Goldwyn-Mayer op VHS-keapfideo útbrocht. Op 23&nbsp;novimber 2004 ferskynde *Caravan of Courage* yn 'e mande mei de ferfolchfilm **' op ien [[dvd]], mei as titel ''Star Wars: Ewok Adventures''. Nei de oername fan [[Lucasfilm]] troch [[The Walt Disney Company]], yn [[2012]], krige Disney de [[auteursrjocht|rjochten]] op 'e beide ''[[Star Wars#Ewoks-films|''Ewoks''-films]]'' yn 'e hannen. De eigen [[streaming media|streamingtsjinst]] fan dy studio, [[Disney+]], hie nei syn lansearring yn [[2019]] gjin plannen om 'e ''Ewoks''-films beskikber te meitsjen, mar nei't [[haadrolspiler]] [[Eric Walker (artyst)|Eric Walker]] dêrta in [[hantekeninge-aksje]] begûn wie, waarden de beide films op [[2&nbsp;april]] [[2021]] foar streamen frijjûn.

==Untfangst==
Fan 'e [[tillefyzjekritisy]] krige ''Caravan of Courage'' doedestiden oer it algemien lauwe [[resinsje]]s. Yn ''[[The New York Times]]'' omskreau John J. O'Connor de [[plot]] fan 'e film yn [[novimber]] [[1984]] as "hast agressyf ienfâldich", en ek wied er fan miening dat "Lucas-en-dy neat optinke dat bot bjusterbaarlik is". De [[setting]], besteande út it [[lânskip]] fan [[Marin County (Kalifornje)|Marin County]], fûn er derút sjen as "it iene of oare neatochtlân beëasten de sinne en bewesten de moanne," wylst er de ynteraksjes tusken de [[haadrolspiler]]s werom koe as lang fêstige [[sinema]]tyske [[klisjee]]s. Hy hie in beskate mjitte fan lof foar de doe fjirtjinjierrige akteur mei [[dwerchgroei]] [[Warwick Davis]], dy't de rol fan [[Wicket (Star Wars)|Wicket]] spile, en dy't er "de bêste fan it espel" neamde.

Douglas Brode en Leah Deyneka, de [[skriuwer]]s fan it [[boek]] ''Myth, Media, and Culture in Star Wars: An Anthology'' ([[2012]]), wiene fan miening dat ''Caravan of Courage'', de [[personaazje]]s en [[plot]]eleminten yn acht nommen, eins mear beskôge wurde moast as in [[mearke]] ynstee fan as [[science fiction-film]]. Se wiisden dêrfoar ek nei it foarkommen fan [[tsjoenderij]] yn 'e film, dat dúdlik in ûnderdiel fan [[fantasy (sjenre)|fantasy]] is en net fan science fiction. Feitliks bliuwt it science fiction-elemint yn 'e film beheind ta it delstoarte [[romteskip]] fan 'e [[húshâlding]] Towani, mei't it eigentlike [[delstoarten]] dêrfan net yn byld brocht wurdt. Foar de rest binne de iennichste bannen mei it science fiction-[[sjenre]] dat it ferhaal yn it ''[[Star Wars]]''-hielal plakfynt en dat de [[Ewoks]] [[bûtenierdske wêzens]] binne, mar poer binnen de kontekst fan dizze film hiene se likegoed mearkewêzens wêze kinnen.

[[Colin Greenland]], dy't ''Caravan of Courage'' yn [[maart]] [[1985]] resinsearre foar it [[tydskrift]] ''[[Imagine (fideospultsjetydskrift)|Imagine]]'', omskreau de film as "in flechtige opsomming fan [[magysk]]e hokus-pokus oer ferskate [[foarâlder]]like [[talisman]]s dy't de koäla's op har [[kweeste]] meidrage." Hy stelde fêst: "It foel der wakker yn by de acht- en njoggenjierrigen op earste rige, mar harren heiten en memmen begriepen der net folle fan, en iksels likemin." Tsjintwurdich binne de kritisy noch in stik negativer oer de film, dy't de tosk des tiids net botte goed trochstien hat, sa is de algemiene opiny. Aidan Mason, dy't ''Caravan of Courage'' yn [[maaie]] [[2021]] beoardiele foar ''Pop Culture Beast'', neamde de film bgl. "in ferhaal sûnder ienich gefoel fan urginsje" en "in hiele put om út te sitten".

==Prizen==
''Caravan of Courage: An Ewok Adventure'' wie yn [[1985]] ien fan fjouwer [[tillefyzjefilm]]s dy't de [[Emmy Award]], de wichtichste [[Feriene Steaten|Amerikaanske]] [[priis (ûnderskieding)|priis]] foar [[tillefyzjeprogramma's]], takend krigen yn 'e [[kategory]] bêste [[special effects]]. De film wie ek nominearre foar de Emmy foar bêste [[berneprogramma]], mar ferlear dy priis oan 'e [[ôflevering]] ''Displaced Person'' fan 'e [[tillefyzjesearje]] ''[[American Playhouse]]''.

==Ferfolchfilm==
''Caravan of Courage: An Ewok Adventure'' wie, fral by [[bern (persoan)|bern]], sa'n súkses, dat [[Lucasfilm]] besleat ta it meitsjen fan in [[ferfolchfilm]], dy't **' kaam te hjitten. Dy film waard in jier letter, yn novimber 1985, mei Thanksgiving op 'e Amerikaanske tillefyzje útstjoerd. Fierhinne deselde cast kearde dêrfoar werom.

## Keppelings om utens
*  Ynformaasje oer ''Caravan of Courage: An Ewok Adventure'' yn 'e Internet Movie Database (IMDb)